खाद्य सुरक्षा योजना में नाम कटने से ग्रामीणों में रोष, पंचायत पर धरना
पंचायतमनोहरपुर के वार्ड नंबर 40 शिव कालोनी में रहने वाले पात्र लोगों के खाद्य सुरक्षा योजना में नाम कटने से नाराज ग्रामीणों ने सोमवार को वार्ड पंच अनोप देवी के नेतृत्व में पंचायत भवन में तीन घंटे तक धरना प्रदर्शन किया मामले की जानकारी सरपंच शाहिद शब्बीर चौहान को देकर खाद्य सुरक्षा योजना में नाम जोड़ने की मांग की। बाद में सरपंच के कहने पर महिलाएं उपखण्ड कार्यालय शाहपुरा पहुंची नायब तहसीलदार को ज्ञापन सौंपा।
जानकारी के अनुसार वार्ड 40 में करीब 39 परिवारों के खाद्य सुरक्षा योजना से नाम काट दिया गया। जिससे कई पात्र लोगों के खाद्य सुरक्षा योजना में नाम कट गए। इससे नाराज ग्रामीण महिला मीणा देवी, सुनीता, ममता, विमला, मीरा, अनिता सरिता, पुष्पा, सरिता, कैलाश प्रजापत, कमलेश प्रजापत, विनोद असवाल, श्रवण कुमार, हनुमान असवाल, बनवारी प्रजापत, फमलाराम असवाल, राजकुमार असवाल सहित कई लोग वार्ड पंच अनूप असवाल के नेतृत्व में पंचायत पहुंच गए खाद्य सुरक्षा योजना में नाम जुड़वाने की बात को लेकर धरने पर बैठ गए। उन्होंने पंचायत में दो घंटे तक विरोध प्रदर्शन किया। बाद में पंचायत में आए सरपंच शाहिद शब्बीर चौहान से उन्होंने मांग की कि वे खाद्य सुरक्षा योजना में काटे गए नामों का सर्वे करवाकर पात्र लोगों के हटाए गए नामों को पुन:जुड़वाए। इस पर सरपंच ने ग्रामीणों से समझाइश कर एसडीएम शाहपुरा को मामले से अवगत करवाने को कहा। इस पर ग्रामीण शाहपुरा गए एसडीएम के नाम नायब तहसीलदार शाहपुरा को ज्ञापन सौंपा। उन्होंने चेतावनी दी कि खाद्य सुरक्षा योजना में पात्र लोगों के नाम नहीं जोड़े गए तो ग्रामीण आंदोलन का सहारा लेंगे।
सरपंच शाहिद शब्बीर चौहान का कहना है कि खाद्य सुरक्षा योजना में यदि किसी का नाम गलत काटा गया है तो उसे जुड़वा दिया जाएगा। ग्रामीणों को अपील अधिकारी उपखण्ड अधिकारी के पास भेजा गया है।
hin_Deva hin_Deva hin_Deva hin_Deva